**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky Tomáš Valášek

**2. Názov návrhu právneho predpisu:** Návrh zákona o príspevku na predprimárne vzdelávanie dieťaťa.

**3. Problematika návrhu právneho predpisu:**

a) nie je upravená v práve Európskych spoločenstiev

b) nie je obsiahnutá v práve Európskej únie

c) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA**

**vybraných vplyvov**

**A.1. Názov materiálu:** Návrh zákona o príspevku na predprimárne vzdelávanie dieťaťa.

**A.2. Vplyvy:**

| **Vplyv** | **Pozitívne** | **Žiadne** | **Negatívne** |
| --- | --- | --- | --- |
| **1. Vplyvy na rozpočet verejnej správy** |  |  | X |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** |  |  |  |
| – vplyvy na hospodárenie obyvateľstva | X |  |  |
| – sociálnu exklúziu | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana | X |  |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** | X |  |  |

**A.3. Poznámky**

Nahradenie zákona o príspevku na starostlivosť o dieťa zákonom o príspevku na predprimárne vzdelávanie dieťaťa bude mať pozitívny vplyv na situáciu rodín s deťmi v období ich predprimárneho vzdelávania, a to najmä prostredníctvom uľahčenia návratu žien na trh práce či uľahčenia hľadania si práce (vrátane žien utekajúcich z Ukrajiny pred vojnou), keďže budú mať viac možností umiestniť svoje dieťa do materskej školy. Rovnako tak sa zlepší finančná situácia rodín s deťmi od 3 rokov veku, ktoré aktuálne nemajú žiadnu finančnú podporu od štátu, a prostredníctvom ktorej budú môcť úplne alebo aspoň sčasti financovať náklady na predprimárne vzdelávanie svojho dieťaťa. Zároveň sa tým umožní dočerpanie príspevku, ktorý sa do decembra 2022 nečerpal takmer vôbec a Slovenská republika tak nedostatočne využila finančné možnosti zo strany Európskej únie, ktoré jej boli poskytnuté a namiesto toho vynakladá nemalé finančné zdroje zo štátneho rozpočtu na vyplácanie rodičovského príspevku.

**Finančné dopady:**

Navrhovateľ predpokladá finančné dopady na rozpočet v sume:

Súkromné MŠ mimo siete: 350 eur x 12 000 x (0,896) = 3 763 200 eur

Štátne MŠ: 75 eur x 80 408 = 6 030 600 eur

Súkromné a cirkevné MŠ v sieti: 200 eur x 8 439 = 1 687 800 eur

Celkom za rok: 137 779 200 eur

Od tejto sumy treba odpočítať výdavky na rodičovský príspevok pre rodičov, ktorí ho poberajú v nižšej sume a dieťa majú v súkromnej MŠ mimo siete. Títo rodičia uprednostnia príspevok na predprimárnu starostlivosť: 301 x 12 000 x 0,16 x 0,35 x 12 = 2 427 262 eur.

Celkovo teda príspevok na predprimárne vzdelávanie dieťaťa navýši verejné výdavky odhadom **o 135 miliónov eur**, pokiaľ by nebolo možné využiť naň žiadne prostriedky z EÚ.

Údaje o vyššie uvedených počtoch detí sú dostupné tu:

1/ Ministerstvo školstva, vedy, výskumu a športu - Správa o hospodárení škôl 2020: <https://www.minedu.sk/data/att/20325.pdf>

2/ Centrum vedecko-technických informácií SR: <https://www.cvtisr.sk/cvti-sr-vedecka-kniznica/informacie-o-skolstve/zber-udajov.html?page_id=9231>

3/ Registre regionálneho školstva na Rezortnom informačnom systéme MŠVVŠ SR: <https://crinfo.iedu.sk/RISPortal/register/>

4/ Štatistický úrad SR: <http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID%28%22i0C69708C596040098932DD3EA811F009%22%29&ui.name=Preh%C4%BEad%20pohybu%20obyvate%C4%BEstva%20-%20SR%2C%20oblasti%2C%20kraje%2C%20okresy%2C%20mesto%2C%20vidiek%20%28ro%C4%8Dne%29%20%5Bom7104rr%5D&run.outputFormat=&run.prompt=true&cv.header=false&ui.backURL=%2Fcognosext%2Fcps4%2Fportlets%2Fcommon%2Fclose.html&run.outputLocale=sk>

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné